Lentoasemalta on helppo siirtyä Kosin kaupunkiin linja-autolla, muualle saarelle on helpoin mennä taksilla. Kannattaa tarkistaa myös onko omalla hotellilla tarjolla lentokenttäkuljetuksia.
Kosin pääkaupungissa sekä muilla paikkakunnilla ja rantakohteissa on parhainta liikkua kävellen. Bussilla pääsee liikkumaan kätevästi ja edullisesti ympäri saarta ja taksit ovat varsin kohtuuhintaisia. Saarella on helppo liikkua myös ominpäin eli voit vuokrata auton, skootterin tai polkupyörän ja lähteä tutkimusmatkoilla oman aikataulun mukaisesti. Laivayhteydet kaikille lähisaarille ovat hyvät ja Turkin puolelle Bodrumiin on vain 45 minuutin matka.